Ribe Stifts Adresseaviser, 1838-11-01
Jfølge heraf maa det ansees som utvivlsomt, at Fyr paa Jyllands Vestside ville vorde seet af Mange, og for Sømanden var det naturligviis bedst, hvis hele Kysten blev forsynet med dem; da dette imidlertid ikke kan for nærværende Tid lade sig gjøre og da Fyr vilde, paa den største Strækning af Kysten, vel neppe medføre en til deres Bekostning svarende Nytte, saa bliver Spørgsmaalet nu, om, og i saa Fald paa hvilke Steder af Jyllands Vestkyst, Oprettelsen af Fyr kan ansees af særdeles Vigtighed. Til Besvarelsen heraf, maa det være mig tilladt at ommelde den ærede Stænderforsamlings foran paaberaabte Forhandlinger over det samme Spørgsmaal. Stænderforsamlingen har antaget, at Hansted holm er det vigtigste Sted paa denne Kyst foret Fyr; dette er, efter hvad man ligeledes af Stændertidenden seer, ogsaa antaget af Commandeurcapitain Tuxen i et af ham til Forsamlingen, indsendt Forslag, og naar man til denne fortrinlige Autoritet føier de af Stænderne godt og tydeligt udviklede Grunde, saa er der neppe Tvivl om, at man aldeles maa give denne Mening Medhold. Hanstedholm er nemlig det Sted paa Vestkysten, hvor Distancen er kortest (18 Mile) til den ligeoverfor beliggende Kyst, og da dette Mellemrum skal befares af alle Skibe fra og til Kattegattet, maa et Fyr der, absolut blive seet og benyttet af Mange. Farvandet mellem Lindesnæs, Hanstedholm og Skagen, er desuden slemt og farligt, og da Kysten ved Hanstedholm gjør en stor Bøining, saa at Skibe fra og til Kattegattet erholde ud for dette Sted en forøget Raadighed over deres Cours af 568 eller omtrent 5 Compasstreger, saa følger heraf, at et Fyrder, vil som oftest tjene ei blot som Advarsel, men tillige til høist gavnlig Veiledning. Det er saaledes i sin Orden, at Stænderne have allerunderdanigst petitioneret om, at et Fyr maa vorde oprettet paa Hanstedholm, og da Petitionen er foranlediget ved et Forslag til Forsamlingen, netop ene herom, er det ligesaa naturligt, som lovgrundet, at den ei har bestemt sig til Begjæring om Fyr paa andre Steder af Kysten. Men naar den ærede Forsamling har i fornævnte Petition yttret, at den har henvendt sin Opmærksomhed paa at undersøge, om et, paa et andet Sted af Kysten anbragt Fyr, mueligen maatte være af lige eller større Vigtighed end paa Hanstedholm, da maa jeg, endskjøndt enig med Forsamlingen i dette Spørgsmaals benægtende Besvarelse, være saa fri at bemærke, hvad jeg i det Efterfølgende skal oplyse, nemlig: at denne Opmærksomhed har taget en feilagtig Retning. Under Sagens Behandling af Stænderne, har et af Medlemmerne - og det netop den Deputerede for dette District - anført: "at det vilde være ønskeligt at der blev oprettet et Fyr paa Bovenbjerg, og i Forsamlingens Petition er det bemærket: at den har henvendt sin Opmærksomhed paa dette Bjerg. Der er imidlertid i Virkeligheden intet Bierg paa Jyllands Vestside af det Navn: "Bovenbjerg;" men da her er et Bjerg, der hedder: "Bovbjerg, saa kan man af Navneligheden formode, at hiin Bjerg hermed er meent, og herom erholder man et Slags Vished ved den Yttring i Forsamlingens Petition, at Bjerget qvæstionis er beliggende 10 Mile sydligere end Hanstedholm; hvilket just er Tilfældet med Bovbjerg. Men dette kan slet ikke sammenstemme med Forsamlingens Discussion, thi den fornævnte Deputerede anfører: at "Bovenbjerg er lige ud for Hornet" (Horns Ref), og Sagens Referent yttrer i denne Anledning: "at fornævnte Ref vilde dække Fyret paa Bovenbjerg for de Skibe der seile nordpaa;" og dog er Distancen fra Bovbjerg til Horns Ref 15 Mile. Den eneste Maade hvorpaa man kan bringe nogen Harmonie i dette, er at antage, at Forsamlingen har ved "Bovenbjerg" vexelviis meent Bovbjerg og det omtrent 10 1/2 Mile sydligere beliggende Blaabjerg.